**Precizari amânare grade didactice**

**An şcolar 2017- 2018**

Conform prevederilor Metodologiei privind formarea continuă a personalului din învăţământul preuniversitar, aprobată prin OMECTS nr. 5561/2011, cu modificările şi completările ulterioare, aprobarea cererilor de amânare a examenelor pentru obţinerea gradelor didactice I şi II intră în competența Inspectoratului Școlar Județean Bacău.

**Amânare grad didactic II**

Potrivit art. 23(5) din metodologie, pot solicita amânarea gradului didactic II, candidaţii înscrişi la examenul pentru acordarea gradului didactic II- sesiunea 2017, care „nu au putut susţine testul din metodica specialităţii şi/sau proba orală de examen datorită unor motive obiective susţinute cu documente şi au fost declaraţi neprezentaţi”, candidaţi care “se pot reînscrie pentru susţinerea acestor probe ale examenului în sesiunea imediat următoare, cu aprobarea Consiliului de administraţie al ISJ Bacău”.

* Pentru solicitarea amânării gradului didactic II, candidaţii aflaţi în una din situaţiile de mai sus, vor depune, la Registratura ISJ Bacău următoarele documente:
  + **cererea tip postată pe site-ul ISJ Bacău, completată corect și complet cu toate datele solicitate (anexa 1)**
  + **dovada obiectivă pentru care nu s-au putut prezenta la examen în august 2017**;
* **Nu se acceptă cererile care invocă „motive personale sau familiale”!**
* **Cadrele didactice care au fost înscrise la examenul de acordare a gradului didactic II - sesiunea 2017 și au participat la probele scrise si orale ale examenului, dar nu au promovat examenul, fiind declarate respinse, nu pot solicita amânarea examenului pentru sesiunea 2018.**

Persoanele aflate în această categorie, potrivit "Metodologiei privind formarea continuă a personalului din învăţământul preuniversitar", aprobată prin OMECTS nr. 5561/2011 cu modificările si completările ulterioare, art. 23 alin(5), se pot reînscrie pentru susţinerea examenului, prin depunerea unui nou dosar de înscriere si cu parcurgerea tuturor etapelor precizate în metodologie.

* **Amânarea poate fi solicitată pentru un an şcolar, iar pentru candidaţii aflaţi în perioada concediului de creştere şi îngrijire a copilului, amânarea poate fi solicitată pentru 2 ani şcolari.** În asemenea situaţii, cadrele didactice vor depune ataşat la cererea de amânare o adeverinţă /decizia de suspendare a CIM, emisă de unitatea școlară în care îşi desfăşoară activitatea, în care să fie specificată perioada concediului pentru creşterea şi îngrijirea copilului.

Pentru a putea finaliza examenul pentru obţinerea gradului didactic II, cadrele didactice care au solicitat şi obţinut aprobarea CA al ISJ Bacău, pentru amânarea finalizării probelor examenului de grad II, trebuie să se asigure că inspecţiile curente efectuate şi promovate anterior solicitării amânării, vor fi valabile până în anul în care urmează să finalizeze examenul de grad!!!!

Potrivit art. 10 (10) din OMECTS 5561/2011 „**inspecţiile curente promovate sunt valabile în ultimii 4 ani şcolari de activitate didactică împliniţi la data finalizării examenului de acordare a gradului didactic II**”, respectiv 31.08.2018 pentru sesiunea 2018 (exemplu: se solicită amânarea pentru sesiunea 2018 nici una din cele două inspecţii curente nu trebuie să fie efectuată înainte de anul şcolar 2014- 2015).

**ATENTIE!!!** Cadrelor didactice care au avut contractul de muncă suspendat (ex. pentru creşterea şi îngrijirea copilului), pentru calcularea valabilităţii inspecţiilor curente şi vechimii

efective la catedră li se iau în considerare doar anii şcolari în care au desfăşurat activitate didactică, de la obţinerea definitivatului până la data de 31. 08..... a anului în care se va finaliza

examenul pentru obţinerea gradului didactic.

**Inspecţia specială este valabilă numai pentru anul şcolar în care a fost efectuată** (conform art. 15 (2) din OMECTS 5561/2011). Așadar, inspecţia specială se va relua în anul şcolar în care cadrul didactic susţine examenul pentru obţinerea gradului didactic II.

Cererea tip de solicitare a amânării finalizării probelor pentru obţinerea gradului didactic II, însoţită de documentele menţionate anterior, se depune în perioada 11 septembrie - 31 octombrie 2017, la Registratura ISJ Bacău.

**Amânare grad didactic I**

Potrivit art. 34(21) din metodologie, pot solicita amânarea gradului didactic I, candidaţii înscrişi la examenul pentru acordarea gradului didactic I seria 2015- 2018 „admişi la colocviul de admitere, care nu au putut elabora şi depune în termen lucrarea metodicoştiinţifică, datorită unor motive obiective argumentate cu documente, pot solicita amânarea depunerii lucrării metodico-ştiinţifice în anul şcolar următor”.

Pentru solicitarea amânării depunerii lucrarii metodico - stiintifice, candidaţii aflaţi

în situaţia de mai sus, vor depune, la Registratura ISJ Bacău, urmatoarele documente:

- **cererea tip postată pe site-ul ISJ Bacău, completată corect si complet cu toate datele solicitate (anexa 2);**

**- adeverinţă eliberată de DPPD care să confirme promovarea colocviului de admitere grad didactic I;**

**- acordul scris al coordonatorului ştiinţific:**

**- dovada obiectivă pentru care nu a fost depusă lucrarea pîna la 31.08.2017.**

Amânarea poate fi solicitată pentru un an şcolar, iar pentru candidaţii aflaţi în perioada concediului de creştere şi îngrijire a copilului (CIC), amânarea poate fi solicitată pentru 2 ani şcolari. În asemenea situaţii, cadrele didactice vor depune ataşat la cererea de amânare, o adeverinţă/ decizie de suspendrae a CIM emisă de unitatea de învăţământ în care îşi desfăşoară activitatea, în care să fie specificată perioada concediului pentru creşterea şi îngrijirea copilului.

Pentru a putea finaliza examenul pentru obţinerea gradului didactic I, cadrele didactice care au solicitat şi obţinut aprobarea CA al ISJ Bacău, pentru amânarea finalizării probelor examenului de grad, trebuie să se asigure că inspecţiile curente efectuate şi promovate anterior solicitării amânării, vor fi valabile până în anul în care urmează să finalizeze examenul de grad.

Potrivit art. 29 (10) din OMECTS 5561/2011 „inspecţiile curente promovate sunt valabile în ultimii 4 ani şcolari de activitate didactică împliniţi la data finalizării examenului de acordare a gradului didactic I” respectiv 31.08.2018 pentru sesiunea 2018 (exemplu: se solicită amânarea pentru sesiunea 2018, nici una din cele două inspecţii curente nu trebuie să fie efectuată înainte de anul şcolar 2014- 2015).

**Atenţie!!!!** Cadrelor didactice care au avut contractul de muncă suspendat (ex. pentru creşterea şi îngrijirea copilului), pentru calcularea valabilităţii inspecţiilor curente şi vechimii efective la catedră li se iau în considerare doar anii şcolari în care au desfăşurat activitate didactică, de la obţinerea gradului didactic II până la data de 31. 08.... a anului în care se va finaliza examenul pentru obţinerea gradului didactic.

Cererea tip de solicitare a amânării finalizării probelor pentru obţinerea gradului didactic I, însoţită de documentele menţionate anterior, se depune în perioada 10- 31 octombrie 2017, la Registratura ISJ Bacău.

**Anexa 1**

Avizat,

Director

Prof………………..

Domnule Inspector Şcolar General

Subsemnatul(a) …………………………………………………………………….... (se indică numele de familie, iniţiala tatălui şi prenumele) funcţia didactică ……………………… specialitatea ……………………….. titular/suplinitor/detaşat la (se indică unitatea de învăţământ) ……………………………..............., înscris(ă) la **gradul didactic II**, specialitatea………………………………., seria …………………………., pentru Centrul de perfecţionare (se indică denumirea exactă a centrului de perfecţionare) ……….................................................................................................................. , vă rog să-mi aprobaţi amânarea (potrivit prevederilor OMECTS nr. 5561/2011, cu modificările şi completările ulterioare -cu 1 an sau 2 ani- pentru cadrele didactice aflate în concediu creştere copil) cu ……. an/ani a susţinerii examenului pentru obţinerea gradului didactic în seria ………………… , motivat de faptul că (se indică motivul solicitării amânării) …………………………..…………………..........................................................................

………………………………………………………………………………………………………………………………………………………………………………………………

Menţionez faptul că până în acest moment am susţinut următoarele inspecţii curente:

* inspecţia curentă 1 (preinspecţia) la data de ……………………………………
* inspecţia curentă 2 la data de ……………………………………

La data depunerii prezentei cereri de amânare pentru finalizarea probelor examenului pentru obţinerea gradului didactic II am o vechime efectivă de predare la catedră cu statut de cadru didactic calificat, de la obţinerea definitivatului în anul ……….., de …. ani….. luni ……. zile, iar în anul şcolar 2017- 2018 sunt încadrată, începând cu data de ……………………… având în componenţa postului/catedrei un număr de …………. ore plătite ca şi cadru didactic calificat şi un număr de ……… ore plătite ca şi cadru didactic necalificat …………. şi voi avea până la data de 31.08.2018 o vechime efectivă de predare la catedră de la obţinerea definitivatului de …. ani….. luni ……. zile.

Anexez prezentei cereri următoarele documente( se indică documentul anexat- adeverinţă concediu creştere copil, certificat medical etc. dacă este cazul, alte documente specificate în metodologie):

………………………………………………………………………………………………………………………………………………………………………………………………………………………………………………………………………………………………………………………………. …………………………..

Tel…………………………………….

Data ……………………………….. Semnătura

Domnului Inspector Şcolar General al ISJ Bacău

**Anexa 2**

Avizat,

Director

Prof………………..

Domnule Inspector Şcolar General

Subsemnatul(a) ………………………………………..............(se indică numele de familie, iniţiala tatălui şi prenumele ) funcţia didactică ……………………… specialitatea ……………………….. titular/suplinitor/detaşat la (se indică unitatea de învăţământ) ……………………………..., înscris(ă) la **gradul didactic I**, specialitatea………………………………., seria …………………………., pentru Centrul de perfecţionare(se indică denumirea exactă a centrului de perfecţionare)……. ……….......................................................... , vă rog să-mi aprobaţi amânarea( potrivit prevederilor OMECTS nr. 5561/2011, cu modificările şi completările ulterioare -cu 1 an sau 2 ani- pentru cadrele didactice aflate în concediu creştere copil) cu ……. an/ani, a finalizării probelor examenului pentru obţinerea gradului didactic I, în seria …………… , motivat de faptul că (se indică motivul solicitării amânării) ……………………………………………..........................................................................

………………………………………………………………………………………………………………………………………………………………………………………………

Menţionez faptul că până în acest moment am susţinut următoarele inspecţii curente:

* inspecţia curentă 1 (preinspecţia) la data de ……………………………………
* inspecţia curentă 2 la data de ……………………………………

La data depunerii prezentei cereri de amânare pentru finalizarea probelor examenului pentru obţinerea gradului didactic I am o vechime efectivă de predare la catedră, cu statut de cadru didactic calificat, de la obţinerea gradului II în anul ……….., de …. ani….. luni ……. zile, iar în anul şcolar 2017-2018 sunt încadrat(ă), începând cu data de ……………………… având în componenţa postului/catedrei un număr de …………. ore plătite ca şi cadru didactic calificat şi un număr de ……… ore plătite ca şi cadru didactic necalificat …………. şi voi avea până la data de 31.08.2018 o vechime efectivă de predare la catedră de la obţinerea gradului II de …. ani….. luni ……. zile.

Anexez prezentei cereri următoarele documente (se indică documentele anexate - adeverinţă concediu creştere copil, certificat medical etc. dacă este cazul, alte documente specificate în metodologie):

………………………………………………………………………………………………………………………………………………………………………………………………………………………………………………………………………………………………………………………………. …………………………..

Tel…………………………………….

Data ……………………………….. Semnătura

Domnului Inspector Şcolar General al ISJ Bacău